Călin Popescu Tăriceanu, preşedintele Senatului:

„Deciziile politice nu pot fi anchetate de către procurori decât dacă ele pot să aibă o eventuală conotaţie de corupţie, penală. Dar pentru deciziile politice, membrii guvernului sunt pasibili a fi sancţionaţi numai prin votul electoratului.

Parlamentul nu poate să accepte ingerinţa procuraturii în deciziile executivului. Altfel, orice decizie a unui ministru va putea, de acum încolo, să fie considerată abuz în funcţie. Că a făcut prea mult, prea puţin, că a făcut cum era înainte sau prea în spate.

Aceste decizii luate în calitate de ministru pot să fie judecate de Parlament, de opinia publică şi nu intră sub incidenţa DNA.”